Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: a 44/2003. (XII. 29.) PM rendelethez
Paragraph Index: 2630

2. Az Egységes Vámárunyilatkozat alkalmazása, kitöltési szabályai I. RÉSZ 3.9. pontja d) alpontja helyébe az alábbi rendelkezés lép: (3.9. Elegendõ egy EV-t kiállítani:) „d) devizamentes áruminták, ellenszolgáltatás nélküli reklám- és propagandaanyagok, vagyoni értéket nem képviselõ dokumentációk, szavatossági vagy jótállási kötelezettség teljesítéséhez szükséges áruk, valamint a megtöltésre szánt saját tulajdonú, illetve a külföldi tulajdonát képezõ burkolat, csomagolóanyag és hasonló áruk kivitele és újrakivitele, a jelentéktelen értékû áruk (22 euró), továbbá a tv. 12. §-ának (5) bekezdésében meghatározott vámáruk vámkezelése esetén. Ezekben az esetekben Pótlapot nem kell kiállítani, hanem az árunyilatkozatot adó a ténylegesen feladott küldeményekrõl az árunyilatkozat példányainak megfelelõ számban konszignációt csatol. Ezen tételesen felsorolja a vámkezelésre kerülõ áruk megnevezését, természetes mértékegységben megállapított mennyiségét és értékét. Ilyenkor az EV 31. rovatában a mennyiség és megnevezés helyett a „Konszignáció szerint” bejegyzést kell alkalmazni, a vámtarifaszám — kivéve a jelentéktelen árukat, illetve a tv. 12. §-ának (5) bekezdésében meghatározott vámárukat — (33.) és a különös mértékegység (41.) rovatot nem kell kitölteni. A 22. rovatban pedig a küldemény összértékét kell bejegyezni. Jelentéktelen értékû küldemények esetén a vámtarifaszám (33.) rovatba 9999 számot, illetve a tv. 12. §-ának (5) bekezdése szerint meghatározott vámtarifaszámot kell írni. Ezen termékek újrakivitelekor — tv. 12. §-ának (5) bekezdésében foglaltak kivételével — az eljárás a fentiekkel azonos. A tv. 12. §-a (5) bekezdésének alkalmazásakor nem kell kitölteni az EV 2., 18., 21., 25., 26., 27., 40., 43. rovatait, az EV 11., 16., 20., 36. rovatába a 33. rovatban feltüntetett vámtarifaszámhoz tartozó vámárura vonatkozó adatot kell bejegyezni.”

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes